# name
Cases de fongs. El futur de l'arquitectura?

# metadata.dc.description.abstract[].value
Una de les sèries de ciència-ficció més mítiques és, probablement, Star Trek. Es va estrenar a finals de 1966 i se'n van produir tres temporades. L'any 1987 se'n va estrenar una seqüela amb una nova tripulació (Star Trek: La nova generació ). En el primer episodi (Trobada a Farpoint ), els protagonistes troben una nau espacial gegantina que és, en si mateixa, un ésser viu. ¿Serà possible en un futur proper generar materials que al mateix temps que compleixen una funció en enginyeria o construcció estiguin vius? Ross M. McBee i els seus col·laboradors, de diversos departaments i centres de recerca associats a la Universitat de Colúmbia i a l'Institut de Tecnologia de Massachusetts, als EUA, acaben de publicar un article a la revista Nature Materials en què descriuen la generació de totxos biològics amb capacitat regenerativa. Aquests maons també tenen la possibilitat de transmetre's senyals entre ells, que es poden utilitzar en moltes construccions humanes. Es tracta d'una tecnologia que podria esdevenir clau en una hipotètica colonització de Mart.

# metadata.dc.rights[].value
(c) Edició de Premsa Periòdica Ara, 2022

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Cases de fongs. El futur de l'arquitectura?